b'\n_START_ARTICLE_\nInsero Horsens\n_START_SECTION_\nNavn\n_START_PARAGRAPH_\nOrdet \xe2\x80\x9dInsero\xe2\x80\x9d stammer fra latin og betyder \xe2\x80\x9dat s\xc3\xa5, at pode\xe2\x80\x9d. Navnet repr\xc3\xa6senterer fondens \xc3\xb8nske om at \xe2\x80\x9ds\xc3\xa5 nogle fr\xc3\xb8\xe2\x80\x9d, som bidrager til at innovationskraften i lokalomr\xc3\xa5det styrkes. Desuden bruges navnet af de fleste datterselskaber, s\xc3\xa5ledes at Insero fremst\xc3\xa5r som en samlet koncern.\n_START_SECTION_\nStiftelsen\n_START_PARAGRAPH_\nInsero Horsens blev stiftet som en forening d. 1. januar 2008. Det skete som et resultat mellem det dav\xc3\xa6rende elselskab Energi Horsens A.m.b.a og energiselskabet NRGi. Her havde Energi Horsens A.m.b.a en merv\xc3\xa6rdi i forhold til NRGi, og repr\xc3\xa6sentantskabet i Energi Horsens A.m.b.a besluttede derfor at placere merv\xc3\xa6rdien i en forening \xe2\x80\x93 det nuv\xc3\xa6rende Insero Horsens.\n_START_SECTION_\nVision\n_START_PARAGRAPH_\nInseros Horsens\xe2\x80\x99 form\xc3\xa5l er at skabe b\xc3\xa6redygtig v\xc3\xa6kst og udvikling i sit lokalomr\xc3\xa5de. Alle investeringer og aktiviteter fra fonden skal give afsmittende v\xc3\xa6rdi til omr\xc3\xa5det mellem Horsens, Hedensted, Vejle og Juelsminde, som er omr\xc3\xa5det, hvor fondens formue er skabt.\n_START_SECTION_\nSport og kultur\n_START_PARAGRAPH_\nInsero Horsens investerer i b\xc3\xa5de sm\xc3\xa5 og store sportsprojekter fra talentudvikling og sponsorater til udstyr og materialer._NEWLINE_Insero Horsens\xe2\x80\x99 sponsorerer blandt andre sejleren Anne Marie Rindom, og basketballklubben Horsens IC p\xc3\xa5 b\xc3\xa5de bredde og elite niveau. Fonden har ogs\xc3\xa5 hjulpet lokale idr\xc3\xa6tsklubber som for eksempel Stensballe Gymnastik Forening med ny nedspringsm\xc3\xa5tte, og As Idr\xc3\xa6tsforening med etablering af multibane._NEWLINE_Af kulturelle tiltag har fonden investeret i blandt andet Juelsminde run, Beringsstafetten, Display Festival, Glud Museum og Horsens Teaterfestival.\n_START_SECTION_\nFokus p\xc3\xa5 naturvidenskab\n_START_PARAGRAPH_\nFonden st\xc3\xb8tter naturvidenskabelig forskning gennem investering i relevante Ph.D projekter og forsknings- og udviklingsprojekter. Desuden afholder fonden hvert \xc3\xa5r konferencen \xe2\x80\x9dNaturfagene ud af boksen\xe2\x80\x9d for naturfaglige undervisere fra hele landet, og \xe2\x80\x9dSummer Science Camp\xe2\x80\x9d for b\xc3\xb8rn og unge. Hvert \xc3\xa5r uddeler Insero Horsens legater til unge naturfaglige talenter fra lokalomr\xc3\xa5det.\xc2\xa0Insero Horsens investerer venturekapital i iv\xc3\xa6rks\xc3\xa6ttere inden for energi og IT. Fonden har blandt andre investeret i virksomheden Trusted, der tilbyder trackingl\xc3\xb8sninger, som kan hj\xc3\xa6lpe virksomheder med logistikoptimering og lokalisering af varer og materialer, samt virksomheden Brainreder, der har udviklet et teknologisk v\xc3\xa6rkt\xc3\xb8j, der kan registrere anormaliteter i hjernen p\xc3\xa5 et tidligt stadie._NEWLINE_Insero Horsens engagerer sig i udviklingen af innovationsmilj\xc3\xb8er som Vitus Bering Innovation Park i Horsens og Green Tech Center i Vejle. Milj\xc3\xb8erne har fokus p\xc3\xa5 udvikling, demonstration, produktion og kommercialisering af nye teknologier.'